ถือสลากออมสิน3ปีดอกเบี้ย-รางวัลอื้อ
&nbsp;
19 ส.ค. 2554

โพสต์ทูเดย์ — ออมสินลุยออกสลากแสนล้าน แถมลุ้นคอนโดและทองคำ 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารออมสินเปิดรับฝากสลากออมสินพิเศษงวดใหม่ อายุ 3 ปี รับฝากหน่วยละ 50 บาท เบื้องต้นตั้งเป้าหมายจำหน่ายสลาก 1 แสนล้านบาทในช่วง 9 เดือนหลังจากนี้ 
สลากดังกล่าวให้ผลตอบแทน 3 ต่อ โดยต่อที่ 1 ฝากครบ 1 ปี ได้รับดอกเบี้ยหน่วยละ 0.50 บาท ฝากครบ 2 ปีได้รับดอกเบี้ย 1.125 บาท ฝากครบ 3 ปี ได้รับดอกเบี้ย 1.875 บาท ต่อที่ 2 มีสิทธิลุ้นรางวัลที่ 1 มูลค่า 10 ล้านบาท จำนวน 2 รางวัล และต่อที่ 3 ยังลุ้นรางวัลพิเศษ ทุกวันที่ 16 ของเดือนเป็นเวลา 9 เดือนติดต่อกัน รวม 12 รางวัล มีให้เลือกถึง 3 แบบ มูลค่ารางวัล 1.2 ล้านบาท ได้แก่ คอนโดมิเนียมให้เลือกได้ 2 ทำเล ทองคำ และรถยนต์ดัดแปลงเพื่อการพาณิชย์พร้อมทองคำ 
ผลจากการชุมนุมไม่กระทบต่อผลการดำเนินงานของธนาคารมากนัก โดยช่วง 4 เดือนที่ผ่านมาธนาคารสามารถขยายเงินฝาก สินเชื่อ และสินทรัพย์ ขยายตัวได้เท่าๆ กันที่ 9.8 หมื่นล้านบาท โดยมีกำไรกว่า 5,900 ล้านบาทแล้ว